TASCO ผลประกอบการ 2Q60 ยังไปได้สวยแนะซื้อเป้า 35 บาท
TASCO ผลประกอบการ 2Q60 ยังไปได้สวยแนะซื้อเป้า 35.00 บาท
22 มิ.ย. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้(22มิ.ย.) ว่า แนวโน้มตลาดยางมะตอยช่วงไตรมาส 2/60 คาดว่าอุปสงค์ในต่างประเทศจะเพิ่มสูงขึ้น แต่ภายในประเทศอาจจะอ่อนลงบ้างเมื่อเทียบไตรมาสก่อหน้า อันเป็นไปตามปัจจัยฤดูกาล
อย่างไรก็ดี คาดว่ากำไรสุทธิในงวดไตรมาส2/60 ยังน่าจะอยู่ในระดับ 1 พันล้านบาทได้ (งวดไตรมาส1/60 มีกำไรสุทธิ 1.27 พันล้านบาท, EPS : 0.80 บาท/หุ้น) อย่างไรก็ตามหากเทียบกับ เทียช่วงเดียวกันของปีก่อน ที่มีกำไรสุทธิเพียง 702 บาท หรือ 0.45 บาท จึงคาดว่าจะมีความสดใสเมื่อเทียบ เทียบช่วงเดียวกันของปีก่อน
จับมือพันธมิตรมาเลเซีย จัดตั้งบริษัทร่วมทุนเพื่อจัดจำหน่ายยางมะตอย พร้อมสร้างคลังสินค้ารองรับความต้องการใช้ยางมะตอยในมาเลเซีย ซึ่งเป็นหนึ่งในตลาดส่งออกหลัก เราคาดว่าจะผลักดันรายได้ต่างประเทศเพิ่มได้เป็นอย่างดี
ยอดขายต่างประเทศไปได้ดี ปัจจุบันปริมาณการขายของบริษัท แบ่งเป็น ตลาดในประเทศ 29% และต่างประเทศ 71% แต่ทางด้านรายได้กลับมาจากในประเทศถึง 43% ซึ่งมีผลมาจากราคาขายเฉลี่ยในประเทศที่สูงกว่าต่างประเทศ สำหรับราคาขายในประเทศปัจจุบันเป็น 321 เหรียญสหรัฐต่อตัน หรือ 11,000 บาท ส่วนราคาขายต่างประเทศเป็น 275 เหรียญสหรัฐต่อตัน
งบดุลแข็งแกร่ง ดอกเบี้ยจ่ายลดลง ล่าสุดอัตราส่วนหนี้สินต่อทุน (D/E) เป็นเพียง 0.06 เท่า เทียบกับปลายปี 59 ที่ 0.6 เท่า เพราะมีกระแสเงินสดที่แข็งแกร่ง จึงนำเงินไปชำระคืนหนี้ ทำให้ประหยัดภาระดอกเบี้ยจ่ายได้เป็นอย่างดี
แนะนำซื้อ โดย DBSV ให้ราคาพื้นฐานไว้ที่ 35.00 บาท เทียบเท่ากับ P/E เป้าหมายปี 60 ที่ 12 เท่า ณ ราคา หุ้นปัจจุบันซื้อขายที่ P/E ต่ำเพียง 8 เท่า, EV/EBITDA 5.7 เท่า ราคาปิดมีส่วนเพิ่มเทียบกับราคาพื้นฐานได้อีกมาก และคาดว่าจะให้ Dividend Yield ปีนี้สูงกว่า 4%